BERETNING FRA KOMMISSIONEN TIL EUROPA-PARLAMENTET OG RÅDET om erfaringerne fra 1997-basisundersøgelsen af arealer beplantet med visse arter af frugttræer (Rådets direktiv 76/625/EØF)

I. Indledning

1997-basisundersøgelsen er blevet gennemført ifølge de almindelige bestemmelser i Rådets direktiv 76/625/EØF af 20. juli 1976 [1], senest ændret ved Europa-Parlamentets og Rådets direktiv 1999/87/EF af 23. november 1999 [2]. Formålet med undersøgelsen er at give Kommissionen oplysninger om produktionskapaciteten for plantager med visse arter af frugttræer i Den Europæiske Union (æble-, pærer-, fersken-, abrikos-, appelsin-, og citrontræer samt småfrugtede citrustræer) og at få prognoser på mellemlang sigt over produktionen og udbuddet på markederne.

[1] EFT L 218 af 11.8.1976, s. 10.

[2] EFT L 16 af 21.1.2000, s. 72.

Ifølge den seneste ændring af direktiv 76/625/EØF er indsamlingen og indberetningen til Kommissionen af årlige oplysninger om rydninger og om nyplantninger af frugttræer fakultative. Disse oplysninger medtages derfor ikke i denne rapport. Det samme gælder de årlige rapporter, som Kommissionen skal forelægge for Rådet, da disse oplysninger ikke er absolut nødvendige for at fastlægge kapaciteten og udviklingen af produktionen i Fællesskabet på mellemlang sigt.

II. Anvendte Undersøgelsesmetoder

For at sikre at oplysningerne fra fællesskabsundersøgelserne er statistisk pålidelige og sammenlignelige, er det nødvendigt at anvende harmoniserede metodologiske regler for alle berørte medlemsstater.

Det drejer sig her først og fremmest om tidspunkterne for gennemførelsen af undersøgelserne og anvendelsen af definitionen af undersøgelseskendetegnene. Det andet punkt giver ikke anledning til særlige problemer i medlemsstaterne, og den situation, der er beskrevet i tabellen i bilag 1, kan betragtes som generelt tilfredsstillende. Der skal dog gøres opmærksom på følgende to aspekter:

II.1) Tidspunktet for gennemførelse af undersøgelsen

De fleste medlemsstater har gennemført deres undersøgelse om foråret som fastlagt i artikel 1, stk. 1, i direktiv 76/625/EØF (jf. bilag 1). Det skal dog bemærkes, at forsinkelsen i Spanien skyldes den omstændighed, at undersøgelserne af citrusfrugter på grund af modningsperioden gennemføres om efteråret eller om vinteren.

II.2) Undersøgelsesområde

Det fremgår af bilag 1, at der hverken er sket en harmonisering med hensyn til "minimumstærsklen for de bedrifter, der indgår i undersøgelsen" eller med hensyn til "berørte frugtplantagers areal". Der er hverken sket en harmonisering vertikalt (inden for undersøgelserne) på grund af de forskellige kriterier i landene eller horisontalt (mellem undersøgelserne), fordi nogle lande har ændret kriterierne fra den ene undersøgelse til den anden.

Med hensyn til "minimumstærsklen for de bedrifter, der indgår i undersøgelsen" kan der således konstateres forskelle fra det ene land til det andet, nemlig fra "ingen tærskel: alle bedrifterne" til "minimumstærskel

>REFERENCE TIL EN GRAFIK>

30 ar". Desuden har nogle lande ændret kriterium fra den ene undersøgelse til den anden (Frankrig, Irland, Danmark og Det Forenede Kongerige).

Ifølge artikel 2, stk. 1C, i direktiv 76/625/EØF skal der med hensyn til "berørte frugtplantagers areal" fremsendes oplysninger til Kommissionen (Eurostat) om "netto"-arealet. Der kan dog konstateres fire forskellige undersøgelsestyper. Nogle oplyser altid "nettoarealet" (Belgien, Tyskland, Italien, Nederlandene, Luxembourg og Portugal). Andre lande oplyser regelmæssigt "bruttoarealet" (Grækenland, Spanien, Finland og Sverige). Nogle lande har ændret kriterium fra den ene undersøgelse til den anden, nemlig fra "nettoareal" til "bruttoareal" (Frankrig, Det Forenede Kongerige, Irland og Danmark), og endelig har Østrig i 1997 undersøgt brutto- og nettoarealer særskilt. På mødet i arbejdsgruppen "Statistik over Vegetabilsk Produktion" i 1998 foreslog Kommissionen derfor, efter at have henvist til forskellene i medlemsstaterne, at den i direktiv 76/625/EØF fastsatte minimumstærskel for de bedrifter, der skal indgå i undersøgelsen, skal være 15 ar, og at der skal fremsendes oplysninger om enten "nettoarealet" eller "bruttoarealet" sammen med en korrektionskoefficient (kun for "bruttoarealet").

III. Resultater

III.1) Indberetning af resultaterne

Ifølge direktiv 76/625/EØF skal resultaterne af basisundersøgelserne indberettes senest inden den 1. april året efter undersøgelsesåret. Denne frist er afgørende for oplysningernes "brugbarhed". Desværre har ikke alle medlemsstaterne overholdt fristen (jf. tabellen i bilag 2), hvilket modvirker undersøgelsernes formål, som er at stille aktuelle oplysninger til rådighed for brugerne.

III.2) Behandling af resultaterne

Så snart tabeldataene er modtaget fra medlemsstaterne, har Kommissionen foretaget en validering og herunder også en gennemgang inden for og mellem de enkelte tabeller. På baggrund heraf har der måttet foretages en række korrektioner af de oprindelige oplysninger for at fjerne afvigelser, så oplysningerne kan godkendes af Kommissionen (tabellen i bilag 2 indeholder en oversigt over dette arbejde).

IV. Kort Fremstilling Af Resultaterne

En publikation om europæiske frugtplantager i 1997 (The European orchard in 1997) indeholder en sammenfattende analyse af 1997-undersøgelsesresultaterne. De vigtigste resultater kommenteres heri, og der lægges især vægt på udviklingen mellem 1992 og 1997.

IV.1) Situationen for de europæiske frugtplantager i 1997

I 1997 fordelte det samlede frugtplantageareal i Europa sig således:

>TABELPOSITION>

Frugtplantager, der indgår i undersøgelsen:

- Frugtplantager med syv arter frugttræer i Italien, Grækenland, Frankrig og Portugal

- Æbleplantager i 15 EU-lande

- Pærerplantager i EU undtagen Irland og Finland

- Æble-, pærer-, fersken- og abrikosplantager i Østrig

Efter de tre nye medlemsstaters tiltrædelse (Østrig, Finland og Sverige) har situationen kun ændret sig lidt, da arealet i disse tre lande udgør mindre end 1% af det samlede areal i EU-15.

De signifikante sammenligninger i bilag 3 er baseret på EU 12-agregatet.

Tabel C i bilag 3 viser, at de europæiske frugtplantager mellem 1992 og 1997 i alt er blevet ca. 55 000 ha mindre. Der er især tale om en nedgang for æble-, fersken- og appelsintræer. Der kan derimod konstateres en stigning inden for citrontræer og småfrugtede citrustræer. En gennemgang pr. land viser, at der i alle fællesskabslandene bortset fra Belgien, Spanien og Luxembourg er sket en reduktion af arealet med frugttræer.

IV.2) Ændringer i sorterne

Af en gennemgang af hver enkelt sorts relative andel af den enkelte art fremgår det, at der er sket en betydelig ændring som følge af en ændring i forbrugernes smag. På EU-plan gælder dette især for æble-, pærer- og citrontræer (bilag 4).

Mere detaljerede oplysninger om de enkelte lande findes i publikationen "The European orchard in 1997".

IV.3) Regional opdeling

Variablerne undersøges på regionalt niveau. Medlemsstaterne er opdelt i "regionale enheder", hvis størrelse dog udviser store forskelle: f.eks. "Rioja" (samlet areal: 5 034 km2) og France Sud-Est (samlet areal: 111 326 km2). De særlige regionale forhold er derfor blevet undersøgt ved hjælp af følgende indikator:

Samlet areal med frugttræer

Udnyttet landbrugsareal i alt (ULA)

Denne indikator er blevet beregnet for hver region, hver art og for alle europæiske regioner. Ved beregningen for hele EU er der naturligvis kun taget hensyn til de regioner, hvor kendetegnet er signifikant: f.eks. er kun Korsika taget i betragtning hvad angår Frankrig og citrusfrugter.

Hver enkelt regional indikator er blevet divideret med det europæiske gennemsnit for den pågældende art. Resultaterne, der er fremkommet ved at sætte EU = 100, fremgår af tabel 1 - 7 i bilag 5.

V. Konklusion

Fællesskabsundersøgelsen har belyst flere vigtige aspekter, når det gælder markedsudviklingen og frugtproduktionens økonomiske betydning i de forskellige regioner. Der er dog stadig nogle problemer bl.a. med hensyn til undersøgelsesmetodologien. Det forekommer illusorisk at anvende samme statistiske metoder i lande som Spanien (469 832 ha og 7 forskellige arter) og Finland (533 ha og kun én enkelt art). En arbejdsgruppe undersøger og drøfter for øjeblikket alternative løsninger med det formål at forbedre den næste undersøgelse, der skal gennemføres i 2002.

Medlemsstaterne anmodes om at gøre en særlig indsats for at afkorte de i bilag 2 anførte frister.

BILAG 1

>TABELPOSITION>

>TABELPOSITION>

>TABELPOSITION>

>TABELPOSITION>

BILAG 2 Basisundersøgelse af frugttræer - 1997

>TABELPOSITION>

BILAG 3

Tabel A: Opdeling på de enkelte frugtarter efter land og for EU-12, 1997

>TABELPOSITION>

(*) Arter, der ikke er omfattet af Rådets direktiv 76/625/EØF.

Tabel B: Opdeling på de enkelte frugtarter efter land og for EU-12, 1992

>TABELPOSITION>

(*) Arter, der ikke er omfattet af Rådets direktiv 76/625/EØF

Tabel C: EU-12, 1997 - EU-12, 1992

>TABELPOSITION>

(*) Arter, der ikke er omfattet af Rådets direktiv 76/625/EØF

BILAG 4 Opdeling af arealer beplantet med frugttræsarter efter sort, EU

Æbletræer

>TABELPOSITION>

Pærertræer

>TABELPOSITION>

Ferskentræer

>TABELPOSITION>

* Tidligere Merril Franciscan-gruppen

** Sorten indgår i Cresthaven-gruppen

Abrikostræer

>TABELPOSITION>

Appelsintræer

>TABELPOSITION>

Citrontræer

>TABELPOSITION>

Småfrugtede citrustræer

>TABELPOSITION>

BILAG 5

>TABELPOSITION>

>TABELPOSITION>

>TABELPOSITION>

>TABELPOSITION>